Red Bull Arena (Leipzig)

Red Bull Arena (skraćeno RB Arena, ranije nazvana Zentralstadion) je stadion u njemačkom gradu Leipzigu. Izgrađena je 2004 godine. Kapacitet je 42.959 mjesta. Na njemu svoje domaće utakmice igra RB Leipzig, fudbalski klub iz Leipziga. Zbog UEFA pravila, tokom UEFA takmičenja ovaj stadion se zove RB Arena. Historija Današnja Red Bull Arena nalazi se na mjestu gdje se nalazio duplo veći sportski objekt. Otvoren 1956. , nakon 15 mjeseci izgradnje, bio je najveći stadion u Njemačkoj, koji je mogao primiti oko 100.000 gledalaca. Tokom 90-ih godina, stanje stadiona se pogoršavalo. Gradske vlasti Leipziga su tek u septembru 1997 odlučile izgraditi novi (današnji) stadion. Od decembra 2000. do marta 2004. trajala je izgradnja novog stadiona, koji je bio prilagođen isključivo za fudbal. U njemu su ugrađeni najsavremeniji audio-vizuelni sistemi - rasvijeta je ugrađena u krov, koja se može skinuti u slučaju potrebe, a akustika na stadionu je najbolja u Njemačkoj, a prvi meč na stadionu je odigran u martu 2004. Ima kapacitet od 42.959 gledalaca, ali je tokom Svjetskog prvenstva 2006. godine imao kapacitet od 38.898 ljudi. Tribinama Arene se pristupa preko posebno izgrađenih mostova dugih dvadesetak metara, kojima se prolazi direktno od kapije starog stadiona. Buduće ekspanzije U oktobru 2015. proširenje Red Bull Arene se vratilo na dnevni red. Napravljeni su novi planovi za proširenje stadiona na 57.000 mjesta, uključujući bečkog arhitektu Alberta Wimera. Rekonstrukcija bi mogla početi u ljetnoj pauzi 2016. godine. U januaru 2016. klub je odlučio da planove stavi na čekanje, barem do 2017. godine. U decembru 2016. RB Leipzig je predložio da se stadion proda od bivšeg vlasnika Michaela Kölmela klubu kako bi se nastavilo sa planovima koji su bili planirani već 2015. godine. Zbog prelaska arene u vlasništvo Red Bulla, novi stadion je bio van mogućnosti. Stadion će se proširiti na ukupno 53.840 mjesta od ljeta 2021., počevši od novembra 2018., kada će započeti građevinski radovi. Vanjski linkovi Službena stranica Reference